E-12493/2009

Mál þetta, sem var tekið til dóms 22. janúar sl., er höfðað fyrir Héraðsdómi Reykjavíkur af Íslandsbanka hf., útibúi 565, Skipagötu 14, Akureyri á hendur K-kk-þgf G-kk-þgf, Hverfisgötu 72, Reykjavík og G-kk-þgf S-kk-þgf, Espilundi 18, Akureyri, með stefnu birtri 16. október 2009.

Stefnandi krefst þess, að stefndu verði dæmdir in solidum til að greiða stefnanda skuld að fjárhæð 500.000 kr., auk bankakostnaðar, 4.700 kr. ásamt dráttarvöxtum samkvæmt III. kafla vaxtalaga nr. 38/2001 af 500.000 kr., frá 5. janúar 2009 til greiðsludags. Þá er krafist málskostnaðar samkvæmt mati dómsins.

Stefndi krefst sýknu og málskostnaðar að viðbættum virðisaukaskatti.

Með úrskurði Héraðsdóms Reykjavíkur 15. janúar sl. var frávísunarkröfu stefnda hafnað og málskostnaður látinn bíða efnisdóms.

Ágreiningur málsins lýtur að víxli að fjárhæð 500.000 kr., sem útgefinn er 5. september 2008 af stefnda G-kk-þgf S-kk-þgf og samþykktur af stefnda, K-kk-þgf G-kk-þgf. Greiðslustaður er Glitnisbanki hf. Reykjavík. Víxillinn ber áritunina „án afsagnar“ og er framseldur af útgefanda, G-kk-þgf S-kk-þgf. Víxillinn hefur ekki fengist greiddur þrátt fyrir innheimtutilraunir.

Stefnandi kveður dómkröfu málsins vera vegna víxils sem ekki hafi fengist greiddur. Hann sé að fjárhæð 500.000 kr., útgefinn 5. september 2008 af stefnda G-kk-þgf S-kk-þgf og samþykktur af stefnda, K-kk-þgf G-kk-þgf. Víxillinn ber áritunina „án afsagnar“ og er framseldur af útgefanda G-kk-þgf S-kk-þgf.

Um lagarök er vísað til víxillaga nr. 93/1933, einkum 7. kafla laganna um fullnustu vegna greiðslufalls. Málið sé rekið skv. 17. kafla laga um meðferð einkamála. Dráttarvaxtakrafan styðst við III. kafla vaxtalaga nr. 38/2001 m.s.br. Málskostnaðarkrafan styðst við 1. mgr. 130. gr. eml. Einnig er vísað til laga nr. 50/1988.

Stefndi tekur í fyrsta lagi fram, að af kennitölu stefnanda sjáist að stofndagur hans var í október 2008 eða eftir útgáfu víxilsins. Stefnandi geri enga grein fyrir því, hvernig hann sé kominn að víxlinum né heldur lætur hann þess í neinu getið að stefnandi stofnaðist fyrir ákvörðun Fjármálaeftirlitsins í október 2008. Því er krafist sýknu vegna aðildarskorts, sbr. 2. mgr. 16. gr. eml.

Í öðru lagi er gerð krafa um sýknu stefnda, G-kk-ef S-kk-ef útgefanda, og byggt á því að víxillinn hafi ekki verið sýndur í greiðslubanka á gjalddaga hans eða á næstu tveimur virkum dögum þar á eftir og sé því ábyrgð hans fallin niður, skv. 2. mgr. 46. gr. og 1. mgr. 53. gr. víxillaga nr. 93/1993.

Niðurstaða

Stefndu byggja í fyrsta lagi á því að sýkna eigi stefndu vegna aðildarskorts. Af því sem fram kemur í greinargerð stefndu er honum fullkunnugt um ákvörðun Fjármálaeftirlitsins frá því í október 2008 og þær breytingar sem hafa orðið á bankakerfinu hér á landi í kjölfar bankahrunsins. Eins og mál þetta liggur fyrir eru engin efni til að sýkna stefndu með vísan til 2. mgr. 16. gr. laga um meðferð einkamála.

Samkvæmt 2. mgr. 46. gr. víxillaga nr. 93/1993 hvílir sönnun þess að víxill, sem áritaður er með orðunum „án afsagnar“, hafi ekki verið sýndur innan tilskilins frests á þeim, sem bera vill það fyrir sig gegn víxilhafa. Stefndu hefur ekki tekist sú sönnun. Sú málsástæða stefndu að stefnandi hafi ekki sent þeim tilkynningu um sýningu víxilsins er hafnað sem of seint fram kominni. Hennar var ekki getið í greinargerð stefndu. Leggja verður til grundvallar yfirlýsingu stefnanda að tilkynningin hafi verið send. Ber því að taka kröfu stefnanda til greina.

Eftir þessari niðurstöðu, og með vísan til 130. gr. laga um meðferð einkamála, ber stefndu að greiða stefnanda málskostnað svo sem greinir í dómsorði.

S-kvk-nf G-kvk-nf héraðsdómari kvað upp dóm þennan.

DÓMSORÐ

Stefndu, K-kk-nf G-kk-nf og G-kk-nf S-kk-nf, greiði stefnanda, Íslandsbanka hf., útibúi 565, in solidum 504.700 kr., ásamt dráttarvöxtum samkvæmt 1. mgr. 6. gr. laga nr. 38/2001, af 500.000 kr. frá 5. janúar 2009 til greiðsludags og 100.000 kr. í málskostnað.

S-kvk-nf G-kvk-nf.